Diari Oficial de la Generalitat Valenciana


Sumari del DOGV 8114, del 28-08-2017 (2017/7365)

Informació pública de la modificació puntual 01/2017 de les Normes subsidiàries de planejament de Torreblanca, àmbit Prados II , de l'estudi d'integració paisatgística i de les consultes amb les administracions públiques afectades i amb les persones interessades.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7365


Data del document
:   20-07-2017

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * pla d'urbanisme
    * administració local

Informació pública de la modificació puntual 01/2017 de les Normes subsidiàries de planejament de Torreblanca, àmbit Prados II , de l'estudi d'integració paisatgística i de les consultes amb les administracions públiques afectades i amb les persones interessades. [2017/7365]  
La Junta de Govern Local de l'Ajuntament de Torreblanca, en la sessió celebrada el 13 de març de 2017, va acordar emetre un informe ambiental, territorial i estratègic favorable respecte a l'avaluació ambiental pel procediment simplificat de la modificació puntual 01/2017 de les Normes subsidiàries de planejament de Torreblanca, àmbit Prados II relativa a l'ordenació detallada de sòl urbà i publicada en el Diari Oficial de la Generalitat Valenciana número 8015, de 5 d'abril de 2017 i va acordar així mateix la continuació de la tramitació de la modificació puntual de les normes subsidiàries d'acord amb la seua normativa específica.  
De conformitat amb el que disposa l'article 57 de la Llei d'ordenació del territori, urbanisme i paisatge (LOTUP), per mitjà d'aquest anunci se sotmet a informació pública, per un termini de 45 dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana, La modificació puntual de les Normes subsidiàries de planejament número 01/2017, consistent en la modificació de les ordenances particulars de l'edificació de les parcel·les incloses en sòl urbà, i l'àmbit d'actuació de la qual és el complex Prados II (bloc 1, bloc 2 i el carrer de vianants que actualment els separa) afectant únicament l'ordenació detallada (alçada edificatòria i la separació a vials amb trànsit rodat o de vianants i a parcel·les contigües); i això amb l'objectiu de poder donar una solució urbanística a la reconstrucció del bloc edificatori que va haver de ser derrocat a causa de greus patologies estructurals.  
  
Juntament amb la modificació puntual de les normes subsidiàries se sotmet a informació pública l'estudi d'integració paisatgística i a consultes amb les administracions públiques afectades i amb les persones interessades, per mitjà de les accions definides en el pla de participació pública.  
De la mateixa manera, als efectes, s'obre un període, pel termini indicat, per a efectuar consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, de les obres i de de les instal·lacions que hagen d'executar-se amb càrrec a l'actuació urbanística, si és el cas.  
Durant aquest període, es podran formular al·legacions i observacions, i es podrà aportar tot tipus de documentació o mitjans de prova que s'estimen adequats en el seu suport. Així mateix, els interessats podran consultar la documentació en la seu electrònica de l'Ajuntament de Torreblanca.  
  
Torreblanca, 20 de juliol de 2017.- L'alcaldessa: María Josefa Tena Martínez.